wannaphong/clean_thaiwikipedia huggingface dataset:
# จังหวัดวาน
จังหวัดวาน  เป็นจังหวัดในภูมิภาคอานาโตเลียตะวันออกของประเทศตุรกี ตั้งอยู่ระหว่างทะเลสาบวานกับชายแดนประเทศอิหร่าน มีพื้นที่ 19,069 ตารางกิโลเมตร และมีประชากรช่วงปลาย ค.ศ. 2010 ที่ 1,035,418 คน ทางตะวันตกติดกับจังหวัดบิตลิส ทางตะวันตกเฉียงใต้ติดกับจังหวัดซีอีร์ท ทางใต้ติดกับจังหวัดชือร์นัคกับฮักชารี และทางเหนือติดกับจังหวัดอารือ เมืองหลวงของจังหวัดนี้คือวาน ชาวอาร์มีเนียถือว่าจังหวัดนี้เป็นส่วนหนึ่งของอาร์มีเนียตะวันตกMyhill, John (2006). Language, Religion and National Identity in Europe and the Middle East: A historical study. Amsterdam: J. Benjamins. p. 32. . และเคยเป็นส่วนหนึ่งของจังหวัดโบราณวัสปูรากัน (Vaspurakan)Hovannisian, Richard G. (1999). Armenian Van/Vaspurakan. Costa Mesa, California: Mazda Publishers. . Retrieved 2011-01-22. ภูมิภาคนี้ถือเป็นแหล่งกำเนิดอารยธรรมอาร์มีเนีย  จังหวัดวานเคยเป็นส่วนหนึ่งของวิลาเยตอาร์มีเนียทั้งหกก่อนการฆ่าล้างเผ่าพันธุ์ชาวอาร์มีเนียİsmail Soysal, Türkiye'nin Siyasal Andlaşmaları, I. Cilt (1920-1945), Türk Tarih Kurumu, 1983, p. 14.Verheij, Jelle (2012). Jongerden, Joost; Verheij, Jelle (eds.). Social Relations in Ottoman Diyarbekir, 1870–1915. Brill. p. 88. . ปัจจุบันประชากรส่วนใหญ่ในจังหวัดเป็นชาวเคิร์ด ผู้ว่าการคนปัจจุบันคือ Mehmet Emin Bilmez

 ประชากร 
ประชากรส่วนใหญ่ในจังหวัดนี้เป็นชาวเคิร์ดและถือเป็นส่วนหนึ่งในเคอร์ดิสถานของตุรกี จังหวัดนี้เคยมีประชากรชาวอาร์มีเนียจำนวนมากก่อนการฆ่าล้างเผ่าพันธุ์ใน ค.ศ. 1915

 ประวัติ 
พื้นที่นี้เป็นดินแดนหัวใจ (heartland) ของชาวอาร์มีเนียที่อาศัยอยู่ในบริเวณนี้ตั้งแต่สมัยฮัยก์ (Hayk) ในสหัสวรรษที่ 3 ก่อนคริสต์ศักราช จนกระทั่งจักรวรรดิออตโตมันยึดดินแดนทั้งหมดจากชนพื้นเมืองในช่วงปลายคริสต์ศตวรรษที่ 19 ในศตวรรษที่ 9 ก่อนคริสต์ศักราช บริเวณวานเป็นศูนย์กลางของราชอาณาจักรอัวร์อาร์ทู (Urartu)European History in a World Perspective - p. 68 by Shepard Bancroft Clough พื้นที่นี้กลายเป็นจุดศูนย์กลางที่สำคัญในรัชสมัยไทกราเนสที่ 2 แห่งอาร์มีเนีย ผู้ก่อตั้งเมืองTigranakertในศตวรรษที่ 1 ก่อนคริสต์ศักราชThe Journal of Roman Studies – p. 124 by Society for the Promotion of Roman Studies

 เซลจุคกับออตโตมัน 
เมื่อเซลจุคได้รับชัยชนะในยุทธการมาลาซเกิร์ท (Battle of Malazgirt) ในปี ค.ศ. 1071 ที่อยู่ทางตอนเหนือของทะเลสาบวาน  พื้นที่นี้จึงกลายเป็นส่วนหนึ่งของจักรวรรดิเซลจุค ต่อมาหลังสงครามกับอิหร่านสมัยซาฟาวิดเป็นเวลานานก็กลายเป็นของจักรวรรดิออตโตมัน
# แคว้นคันธุลี
"แคว้นคันธุลี" หรือ แคว้นคันโธลี (Kantoli) ตั้งอยู่เหนือแคว้นพันพันทางแหลมสุวรรณภูมิ รุ่งเรืองอยู่ในพุทธศตวรรษที่ 4–8 แต่รุ่งเรืองอยู่ได้ไม่นานก็ถูกรวมเข้าอยู่ในรัฐพันพัน ใน พุทธศตวรรษที่ 7 และพันพันเจริญรุ่งเรืองมากมีอาณาเขตจดคาบสมุทร หลังจากนั้นแคว้นพันพันได้ย้ายเมืองไปตั้งอยู่ริมทะเล และสถาปนาชื่อเมืองใหม่ว่าเมืองโพ-ธิ (Fo-ts'i) ที่จีนเรียกว่า สัน-โฟ-ชิ (San-fo-ts'i) ในพุทธศตวรรษที่ 12 ชื่อนี้บางทีก็บันทึกว่า ศรีโพธิ์ ศรีโพธิ หรือสิริโพธิ (Shilifoshi) ต่อมาภายหลังเจริญมากมีการส่งทูตติดต่อกับจีนหลายครั้ง
# สวีตวาเคชัน
สวีตวาเคชัน  เป็นกลุ่มดนตรีป็อป/อิเล็กทรอนิกส์จากญี่ปุ่น ประกอบด้วยสมาชิก เมย์ ศิตาภา อรรถบุรานนท์ อดีตสมาชิกวง Preppy G เป็นนักร้องนำ และ ฮายากาว่า ไดอิชิ เป็นโปรดิวเซอร์เพลง และมีเพลงฮิตอย่าง "I Feel So Good" ("Asobi Ni Ikouyo") ในอัลบั้มชุด Do the Vacation!!

 ผลงาน 
 อัลบั้ม 

 Do the Vacation!!  (2007)
 More the Vacation!! (2008)
 Kira Kira Pop!! (2009 -- Thailand Only Release)
 Pop Saves the World!! (2009)
 Re; 未来派宣言 (Re; Miraiha Sengen) (2010)

 ซิงเกิล 

 さよならマイデイズ (Sayonara My Days)  (2009)
 あいにいこう 〜I・NEED・TO・GO〜 (Ai ni ikou〜I・NEED・TO・GO〜) (2009)

 อัลบั้มรวมเพลง 

 スイバケのアーリーベスト + 8 (Suibake no Early Best +8) (2011)

 อีพี 
 I Miss You EP (2008)

 แหล่งข้อมูลอื่น 
 เว็บทางการ 
 Sweet Vacation ที่ มายสเปซ
 Victor Entertainment 
 Sweet Vacation Fansite
 Sweet Vacation Forum
# เกมส์ซ่าท้ากึ๋น
เกมซ่าท้ากึ๋น  หรือ คาโซ ไทโช  เป็นรายการวาไรตี้เกมโชว์ของประเทศญี่ปุ่น ออกอากาศทางสถานีโทรทัศน์นิปปอนในช่วงครึ่งปี เปิดโอกาสให้ผู้เข้าประกวด ที่มีความคิดสร้างสรรค์ผลงานต่างๆ เช่น ธรรมชาติ สิ่งแวดล้อม พระอาทิตย์ขึ้น ปีศาจ ดอกไม้ไฟ สัตว์ประหลาด อาหารหลากหลายแบบ งานเทศกาล ส่วนของร่างกาย ฤดู การเดินทางด้วยยานพาหนะ ผี ละคร ผจญภัย วัฒนธรรม โลกใต้ทะเล การ์ตูนดังต่างๆ สัตว์ กิจวัตรประจำวัน ฮีโร่ การแปลงร่าง บุคคลสำคัญของโลก กีฬาทุกประเภท ภาพล้อเลียน อารมณ์ต่าง ๆ เป็นต้น ครั้งแรกสุดออกอากาศในคืนวันส่งท้ายปีเก่า 31 ธันวาคม พ.ศ. 2522 ในปัจจุบันออกอากาศปีละ 2 ครั้ง คือเดือนมกราคมและเดือนพฤษภาคม ในอดีตเคยออกอากาศในเดือนกันยายนด้วย

พิธีกรของรายการนี้ก็คือ คินอิจิ ฮากิโมโตะ (คินจัง) และ ชิงโงะ คาโตริ (โงจัง) ในทั่วโลกที่มีชื่อเสียงที่สุดของการละเล่นเหล่านี้ และประสบความสำเร็จมากที่สุดในเทคนิคพิเศษประดิษฐ์ เป็นโชว์การแสดงที่รู้จักกันแพร่หลายว่า "Matrix ping pong"

ในประเทศไทย มีการซื้อลิขสิทธิ์มาออกอากาศรายการต้นฉบับโดยลงเสียงภาษาไทยทับลงไปรวม 2 ครั้ง ครั้งแรกออกอาาศทางสถานีโทรทัศน์โมเดิร์นไนน์ทีวี เวลา 20.40 น. ทุกวันอังคาร ต่อมาย้ายมาออกอากาศในวันพุธ และครั้งที่ 2 ออกอากาศทางพีพีทีวี เอชดี ช่อง 36 และเปลี่ยนชื่อใหม่เป็น "เกมส์ซ่าท้าทุกกึ๋น" (ปัจจุบันในประเทศไทยไม่ได้ออกอากาศมาเป็นระยะหลายปี)

ในครั้งที่ 98 (วันที่ 6 กุมภาพันธ์ พ.ศ. 2564) ของรายการ ฮากิโมโตะ ชินอิจิ ได้ประกาศว่าจะเป็นครั้งสุดท้ายที่เขาจะนำเสนอรายการ

 กติกา 
ในแต่ละโชว์จะต้องแสดงที่เน้นความสร้างสรรค์เป็นหลัก โดยมีกรรมการเป็นผู้ตัดสินในเรื่องของความสามัคคี ความพร้อมเพรียง ความสวยงาม และความคิดสร้างสรรค์ การให้คะแนนทีมที่แสดงผลงานไม่ถูกใจกรรมการ จะได้คะแนนต่ำกว่า 15 คะแนน (1 - 11 คะแนน หมายถึง ควรปรับปรุง, 12 - 15 คะแนน หมายถึง พอใช้) นั่นหมายถึง ไม่ผ่าน หากการแสดงผลงานถูกใจกรรมการ จะได้ 15 คะแนนขึ้นไป (15 - 16 คะแนน หมายถึง ดี, 17 - 20 คะแนน หมายถึง ดีมาก) หมายถึง ผ่าน ในกรณีที่การแสดงผลงานไม่ถูกใจกรรมการแต่กลับถูกใจกรรมการบางคน จะให้คะแนนตามจำนวน นั่นหมายถึง 15 คะแนน จึงจะผ่าน โดยการแสดงที่ผ่าน จะได้เข้าไปลุ้นรางวัลในช่วงท้ายรายการ เพื่อชิงเงินรางวัล 1 ล้านเยน

 แหล่งข้อมูลอื่น 
 Official "Kinchan and Katori Shingo's All Japan Costume Grand Prix" homepage 
 30 ปี ของรายการเกมส์ซ่าท้ากึ๋น จากยูทูบ
 เว็บไซต์รายการเกมซ่าท้ากึ๋นในประเทศไทย
# บันทึกการแสดงสดซิกซ์อินเดอะซิตี
บันทึกการแสดงสดซิกซ์อินเดอะซิตี คือ วีซีดี อัลบั้มบันทึกการแสดงสด ของ ธัญนันท์ มหาพิรุณ, พัดชา เอนกอายุวัฒน์, ธนัยนันท์ เต็มปรีชา, ภคมน บุณยะภูติ ,ณัฏฐพัชร วิพัธครตระกูล และอิ๋งอิ๋ง นักร้องจากรายการทรู อะคาเดมี่ แฟนเทเชีย ซึ่งได้ออกจำหน่ายวันที่ 8 กรกฎาคม พ.ศ. 2551 ได้บันทึกไว้เมื่อเมื่อวันที่ 27 เมษายน พ.ศ. 2551 ณ รอยัล พารากอน ฮอลล์ สยามพารากอน โดยได้มีแขกรับเชิญ 4 คนนั้นคือ หนุ่ม กรรชัย, ติ๊ก ชีโร่, สมชาย เข็มกลัด, และประกาศิต โบสุวรรณ

 รายชื่อเพลง 
แผ่นที่ 1 
 "ความรักทั้ง 7" (จีน, พัดชา, ลูกโป่ง, พะแพง, ปุยฝ้าย, อิ๋งอิ๋ง) 
 "รักยังไม่ต้องการ" (ลูกโป่ง) 
 "คำถาม" (พะแพง) 
 "ช้าไปไหมเธอ" (พัดชา)
 "นิยามรัก" (ปุยฝ้าย, อิ๋งอิ๋ง)
 "ฝันฝันหวาน" (จีน) 
 "ภาพลวงตา" (ปุยฝ้าย)
 "เผลอ" (จีน, ลูกโป่ง, พะแพง)
 "รักเธอมากกว่าเดิม" (หนุ่ม)
 "ระยะปลอดภัย" (หนุ่ม, ลูกโป่ง) 

แผ่นที่ 2
 "สมชายจรดปลายเท้า" (เต๋า)
 "โลกทั้งใบให้นายคนเดียว" (เต๋า, จีน)
 "ไม่ยอมหมดหวัง" (พัดชา)
 "เรื่องบนเตียง" (จีน)
 "แจกัน" (ปั๋ง, อิ๋งอิ๋ง)
 "เหงาแทนกันดูไหม" (พะแพง)

แผ่นที่ 3 
 "มนุษย์ค้างคาว " (ติ๊ก ชีโร่)
 "รักไม่ยอมเปลี่ยนแปลง" (ติ๊ก, พะแพง)
 Medley Part I
 "แฟนเพื่อน" (ลูกโป่ง)
 "ขอบใจนะ" (จีน, ปุยฝ้าย)
 "ความรักทำให้คนตาบอด" (พะแพง, อิงอิ๋ง)
 "ลาก่อน" (พัดชา)
 Medley Part II
 "ต่อให้ใครไม่รัก" (จีน, พัดชา, ลูกโป่ง, พะแพง, ปุยฝ้าย, อิ๋งอิ๋ง)
 "หลบไปให้พ้น" (พะแพง)
 "Chocolate" (จีน, ปุยฝ้าย)
 "น้ำลาย" (พัดชา, อิ๋งอิ๋ง)
 "จี๊ด..." (ลูกโป่ง)
 "เช้าไม่กลัว" (จีน, พัดชา, ลูกโป่ง, พะแพง, ปุยฝ้าย, อิ๋งอิ๋ง)
 "หัวใจผูกกัน" (จีน, พัดชา, ลูกโป่ง, พะแพง, ปุยฝ้าย, อิ๋งอิ๋ง, หนุ่ม, เต๋า, ปั๋ง, ติ๊ก)
# อักษรเขมร/สระลอย
สระลอย         อ [ออ] อา [อา] อิ [เอะ] อี [เอ็ย] อุ [โอะ] อุก อู [โอ] โอว [โอว] สระลอย       /  ฤ [รึ] ฤๅ [รือ] ฦ [ลึ] ฦๅ [ลือ] เอ [แอ] ไอ [ไอ] โอ [โอ] เอา [เอา]หมวดหมู่:อักษร
หมวดหมู่:อักษรในตระกูลอักษรพราหมี
# อักษรเขมร/พยัญชนะ
วรรค เสียงไม่ก้อง (อโฆษะ) เสียงก้อง (โฆษะ) เสียงเบา เสียงหนัก เสียงเบา เสียงหนัก เสียงนาสิก วรรคกะ                ก [กอ] ข [คอ] ค [โก] ฆ [โค] ง [โง] วรรคจะ                จ [จอ] ฉ [ชอ] ช [โจ] ฌ [โช] ญ [โญ] วรรคฏะ                ฎ [ดอ] ฐ [ทอ] ฑ [โด] ฒ [โท] ณ [ณอ] วรรคตะ                ต [ตอ] ถ [ทอ] ท [โต] ธ [โท] น [โน] วรรคปะ                บ [บอ] ผ [พอ] พ [โป] ภ [โพ] ม [โม] ไม่จัดกลุ่มเสียง เศษวรรค                ย [โย] ร [โร] ล [โล] ว [โว] ศ                ษ ส [ซอ] ห [ฮอ] ฬ [ลอ] อ [ออ]หมวดหมู่:อักษร
หมวดหมู่:อักษรในตระกูลอักษรพราหมี
# แฟนเพื่อน
"แฟนเพื่อน" คือซิงเกิลของภคมน บุณยะภูติ หรือ ลูกโป่ง นักร้องหญิงชาวไทยจากรายการทรู อะคาเดมี่ แฟนเทเชีย ซีซั่นที่ 4 ได้แต่งขึ้นทีมงานเพลงจาก Together และผลิตขึ้นโดยธนวิตต์ สุตมุขสำหรับอัลบั้มเดี่ยวชุดแรกของลูกโป่ง

"แฟนเพื่อน" ได้มีการเปิดครั้งแรกเมื่อวันที่ 22 กุมภาพันธ์ พ.ศ. 2551 โดยเป็นซิงเกิลที่ 2 จากอัลบั้ม เพลงนี้มีเนื้อหาที่โดนใจของหลาย ๆ คนและมีทำนองเพลงที่ติดหู ทำให้เพลงนี้เป็นเพลงที่ประสบความสำเร็จอย่างมากและเป็นเพลงที่ประสบความสำเร็จมากที่สุดของลูกโป่ง สามารถเข้าไป 5 อันดับแรกของหลายชาร์ตในประเทศไทยและสามารถขึ้นไปสู่อันดับสูงสุดของชาร์ตทรู มิวสิก ท็อป 20, Youth Lady. หาดใหญ่, และซี-รีเควสต์ ฮิตซ์ 20 จ.จันทบุรี ได้ถึง 5 สัปดาห์

 มิวสิกวิดีโอ 
มิวสิกวิดีโอเพลง "แฟนเพื่อน" ได้ถ่ายทำที่อุทยานแห่งชาติเขาใหญ่ เมื่อวันที่ 26 กุมภาพันธ์ พ.ศ. 2551 ซึ่งได้ออกฉายครั้งแรกเมื่อวันที่ 26 มีนาคม พ.ศ. 2551 ทางช่องต่าง ๆ ของทรูวิชั่นส์ ซึ่งมิวสิกวิดีโอได้มีส่วนที่เป็นตัวลูกโป่งร้องเพลงและเป็นเรื่องราวสลับกันไป โดยในส่วนเรื่องราวจะมีเนื้อหาที่ค่อนข้างซับซ้อน เป็นเรื่องราวของคู่รัก 2 คู่และหญิงสาวอีกหนึ่งคนซึ่งเป็นเพื่อนกัน แต่ภายหลังก็กลับไปแอบรักแฟนของเพื่อน แล้วก็รู้ในที่สุดจึงเป็นจุดจบมิตรภาพของ 5 คนนั้น นอกจากนั้นยังมีมิวสิกวิดีโอเวอร์ชันอื่นโดยเป็นคาราโอเกะได้บรรจุอยู่ในอัลบั้มครัชออน! แผ่นวิดีโอซีดีและคาราโอเกะนี้สามารถขึ้นไปอยู่อันดับ 2 ในชาร์ต Blu-o Karaoke Chart ที่สยามพารากอนได้

 คณะอำนวยการสร้าง 
 ผู้แต่ง - TOGETHER
 โปรดิวเซอร์ - ธนวิตต์ สุตมุข
 มิกซ์ดาวน์ - ชัยวัฒน์ สุขเกษม
 เปียโน/คีย์บอร์ด - อดิศักด์ เอ็ม.คาราอัน, ธนวิตต์ สุตมุข, พัชรพงศ์ จันทาพูน
 กีต้าร์ - วิฑูรย์ สาคเรศ
 Backing Vocal - ภคมน บุณยะภูติ

 ชาร์ต 
ชาร์ต (2551)TRUE MUSIC TOP 20 (19/4/2008) เพลงแฟนเพื่อนอยู่อันดับ... LPong.comเพลงของลูกโป่งติดอันดับ Blu-O Karaoke Chart ที่พารากอน LPong.comอันดับ 1 ติดต่อกัน 5 สัปดาห์กับเพลง "แฟนเพื่อน" LPong.comชาร์ตเพลง "แฟนเพื่อน" LPong.com"แฟนเพื่อน" ติดอันดับหนึ่งชาร์ตที่เพชรบูรณ์นานหนึ่งเดือน LPong.comจังหวัดอันดับสูงสุด   ทรู มิวสิกท็อป 20กทม120 เพลงไทยที่ถูกเปิดฟังมากที่สุด (ทรู มิวสิก) —2แชนแนลวีไทยแลนด์ สยามท็อป 40—18บลู-โอคาราโอเกะชาร์ต สยามพารากอน—2ซี-รีเควสต์ ฮิตซ์ 20จันทบุรี1สถานีวิทยุอสมทพะเยา 4สถานีวิทยุอสมทตรัง  10ซิตีเรดิโอพัทยาชลบุรี12ซันไชนท็อป 20เชียงใหม่15   เอชเอฟเอ็ม 88.75ลพบุรี   2Youth Lady.หาดใหญ่สงขลา1เอฟเอ็ม 89.5 เอ็นจอยชาร์ต ท็อป 30เชียงใหม่   2397.25 เอฟเอ็มอุบลราชธานี3ส.อต.พิษณุโลกพิษณุโลก   3ไม่ทราบชื่อชาร์ตเพชรบูรณ์   1
# แบบิลอนซู
แบบิลอนซู  เป็นวงร็อกก่อตั้งวงในเมืองวุลเวอร์แฮมป์ตันในอังกฤษ ผู้ก่อตั้งโดยนักร้องนำ ยาส แมนน์ เจ้าของเพลงฮิต "Spaceman" ออกจำหน่ายในปี พ.ศ. 2538 ได้ขึ้นซิงเกิลอันดับ 1 ในชาร์ตซิงเกิลแห่งสหราชอาณาจักร มียอดขายกว่า 418,000 ล้านชุด ในสัปดาห์แรกที่ออกจำหน่าย

ผลงาน
อัลบัม

1996 "The Boy With The X-Ray Eyes"  
1999 "King Kong Groover"

ซิงเกิล
1995 "Spaceman"
1996 "Animal Army"
1996 "The Boy With The X-Ray Eyes" 
1999 "All The Money's Gone" 
1999 "Honaloochie Boogie" 
2000 "Love Lies Bleeding" 

แหล่งข้อมูลอื่น
http://www.babylonzoo.net/
ผลงาน Babylon Zoo ที่ Discogs
# กองทหารม้าซิพาฮิ
กองทหารม้าซิพาฮิ (,) เป็นชื่อของกองทหารม้าระดับหนึ่งของจักรวรรดิออตโตมัน ที่เทียบได้กับอัศวินของตะวันตก “Sipahi” เป็นคำที่มาจาก (คำว่า “sepâh” แปลว่ากองทัพ) และมีรากเดียวกับภาษาอังกฤษ “sepoy” (กองทหารเซพอย)
# มีแชล เดอเบร
มีแชล เดอเบร  เกิดที่กรุงปารีสเมื่อวันที่ 15 มกราคม ค.ศ. 1912 และถึงแก่อสัญกรรมที่มงหลุยส์ซูร์ลัวร์เมื่อวันที่ 2 สิงหาคม ค.ศ. 1996 เป็นนักการเมืองฝรั่งเศสซึ่งมีแนวความคิดทางการเมืองแบบโกลลิสต์ (ตามชาร์ล เดอ โกล)
นายมีแชลฯ เป็นอดีตนายกรัฐมนตรีคนแรกแห่งสาธารณรัฐฝรั่งเศสที่ 5 และเป็นผู้ยกร่างรัฐธรรมนูญแห่งสาธารณรัฐฝรั่งเศสฉบับปัจจุบัน
# การกล่าวใส่ร้ายการสังเวยด้วยเลือดของชาวยิว
การกล่าวใส่ร้ายการสังเวยด้วยเลือดของชาวยิว  เป็นข้อกล่าวหาที่ไม่ถูกต้องที่กล่าวหาว่าชาวยิวใช้เลือดมนุษย์ในพิธีกรรมทางศาสนา การกล่าวหากรณีนี้เกิดขึ้นครั้งแรกในบทเขียนของนักเขียนเพกันชาวกรีก-อียิปต์เอเพียน (Apion) ของต้นคริสต์ศตวรรษที่ 1 ผู้อ้างว่าชาวยิวสังเวยชาวกรีกในศาสนสถาน หลังจากนั้นก็ไม่มีเหตุการณ์ทำนองเดียวกันที่ได้รับการบันทึกมาจนถึงคริสต์ศตวรรษที่ 12 เมื่อข้อกล่าวหานี้เริ่มเป็นที่เผยแพร่ในหมู่ชนคริสเตียนในยุโรป การกล่าวเรื่องการสังเวยด้วยเลือดมักจะกล่าวว่าชาวยิวใช้เลือดเด็กคริสเตียน ที่มักจะใช้กล่าวหาเมื่อมีเด็กที่เสียชีวิตโดยไม่ทราบสาเหตุ ในบางกรณีผูที่เป็นเหยื่อของการกล่าวหาไม่ว่าจะเป็นเด็กหรือผู้ใหญ่ก็กลายเป็นผู้พลีชีพเพื่อศาสนาและเป็นที่นับถือของลัทธินิยมที่ตามมา และบางคนถึงกับได้รับการสถาปนาให้เป็นนักบุญ

ข้อกล่าวหานี้ก็ยังคงมีอยู่ในกลุ่มคริสเตียนบางกลุ่มแม้ในปัจจุบันนี้ และเมื่อไม่นานมานี้ก็ในกลุ่มมุสลิมบางกลุ่ม ในตำนานของชาวยิวการกล่าวหานี้เป็นแรงกระตุ้นให้เกิดตำนานเกี่ยวกับโกเลมแห่งปรากโดยราไบจูดาห์ โลว์ เบน เบซาลเอล พระสันตะปาปาหลายองค์ก็กล่าวประณามการสังเวยด้วยเลือดไม่ว่าจะโดยตรงหรือโดยทางอ้อม แต่ก็ไม่มีพระสันตะปาปาองค์ใดที่ประกาศอย่างเป็นทางการStrack, Blut in Glauben and Aberglauben (Munich, 1900), 177 and v.
# เลขมาตรฐานสากลสำหรับนิตยสาร
เลขมาตรฐานสากลสำหรับนิตยสาร (International Standard Serial Number) หรือ ไอเอสเอสเอ็น (ISSN) เป็นรหัสลำดับตัวเลข 8 หลัก ที่กำหนดขึ้นให้ใช้กับสิ่งพิมพ์หรือสิ่งพิมพ์อิเล็กทรอนิกส์ประเภทนิตยสาร ที่เป็นเอกลักษณ์เฉพาะสิ่งพิมพ์ที่ระบุ เพื่อเป็นการอำนวยความสะดวกในการควบคุมข้อมูลสิ่งพิมพ์ด้วยคอมพิวเตอร์ ในด้านการสั่งซื้อ การขาย การบริการ การเงิน, การทำดรรชนี หรือการให้ยืมสิ่งพิมพ์ประเภทดังกล่าวระหว่างห้องสมุด 

เลขมาตรฐานสากลสำหรับนิตยสารประกาศใช้ในปี พ.ศ. 2518 ตามมาตรฐานสากลไอเอสโอ 3297 โดยการปรับปรุงล่าสุดฉบับที่ 5 ISO 3297: 2017 ประกาศใช้ในปีพ.ศ. 2560 

เมื่อนิตยสารที่มีเนื้อหาเดียวกันถูกเผยแพร่ในสื่อมากกว่าหนึ่งประเภท รหัส ISSN ที่แตกต่างกันจะถูกกำหนดให้กับสื่อแต่ละประเภท ตัวอย่างเช่น นิตยสารที่มีการเผยแพร่ทั้งเป็นสื่อสิ่งพิมพ์และสื่ออิเล็กทรอนิกส์ ระบบ ISSN จะอ้างถึงประเภทสื่อเหล่านี้เป็น print ISSN (p-ISSN) และ Electronic ISSN (e-ISSN) ตามลำดับ ดังนั้นจึงมีการกำหนดในมาตรฐาน ISO 3297: 2007 ให้นิตยสารทั้งหมดในระบบ ISSN จะถูกกำหนดการเชื่อมโยงโดย linking ISSN (ISSN-L) ซึ่งโดยทั่วไปจะเหมือนกับรหัส ISSN ที่กำหนดให้กับนิตยสารในรูปแบบสื่อที่เผยแพร่ครั้งแรก เพื่อเชื่อมโยง ISSN ทั้งหมดสำหรับนิตยสารในทุกประเภทสื่อที่เกี่ยวข้องกัน HTML version available at www.issn.org

 ส่วนประกอบ 
เลขมาตรฐานสากลสำหรับนิตยสาร ประกอบด้วยตัวเลข 8 ตัวที่ประกอบด้วยเลขสี่หลักสองกลุ่มที่แยกด้วย เครื่องหมาย (-) เช่นเลขมาตรฐานสากลสำหรับนิตยสารบ้านและสวน คือ ISSN 0125-1996
# อักษรเขมร/สระจม
สระจม      อา [อา] [เอีย] อิ [เอะ] [อิ] อี [เอ็ย] [อี] อึ [เออะ] [อึ] อื [เออ] [อื] สระจม      อุ [โอะ] [อุ] อู [โอ] [อู] อัว [อัว] [อัว] เอี [เออ] [เออ] เอือ [เอือ] [เอือ] สระจม      เอีย [เอีย] [เอีย] เอ [เอ] [เอ] แอ [แอ] [แอ] ไอ [ไอ] [อึย] โอ [โอ] [โอ] สระจม      เอา [เอา] [อึว] อุ [อม] [อุม] อํ [อ็อม] [อ็วม] อำ [อำ] [เอือม] อะ [อะห์] [เอียห์]หมวดหมู่:อักษร
หมวดหมู่:อักษรในตระกูลอักษรพราหมี
# ชะรีอะฮ์
ชะรีอะฮ์  แปลว่า "ทาง" หรือ "ทางไปสู่แหล่งน้ำ" ใช้หมายถึงประมวลข้อปฏิบัติต่าง ๆ ของกฎหมายศาสนาของศาสนาอิสลาม ที่ครอบคลุมวิถีการดำเนินชีวิตของบุคคลและสาธารณชนที่มีพื้นฐานมาจากหลักนิติศาสตร์ (jurisprudence) ของศาสนาอิสลามสำหรับชาวมุสลิมใช้

กฎหมายชะรีอะฮ์ครอบคลุมด้านต่าง ๆ ของชีวิตประจำวันที่รวมทั้งการปกครอง เศรษฐกิจ การบริหารธุรกิจ การธนาคาร ระบบการทำสัญญา ความสัมพันธ์ในครอบครัว หลักของความสัมพันธ์ทางเพศ หลักการอนามัย และปัญหาของสังคม

กฎหมายชะรีอะฮ์ในปัจจุบันเป็นกฎหมายศาสนาที่ใช้กันอย่างกว้างขวางที่สุดและเป็นกฎหมายที่ปรากฏบ่อยที่สุดของระบบกฎหมายของโลกพอ ๆ กับคอมมอนลอว์ และซีวิลลอว์ ในระหว่างยุคทองของอิสลาม กฎหมายอิสลามอาจถือว่ามีอิทธิพลต่อการวิวัฒนาการของคอมมอนลอว์ ซึ่งก็ทำให้มีอิทธิพลต่อการวิวัฒนาการของคอมมอนลอว์ระดับสถาบันต่าง ๆ

แนวปฏิบัติเกี่ยวกับอิสลามแบบคลาสสิกบางอย่างรวมถึงการละเมิดสิทธิมนุษยชนอย่างร้ายแรงในด้านต่างๆ เช่น ความเท่าเทียมทางเพศและเสรีภาพในการแสดงออกhttp://www.etc-graz.eu/wp-content/uploads/2020/08/insan_haklar__305_n__305__anlamak_kitap_bask__305_ya_ISBNli_____kapakli.pdf

ทุกวันนี้ สถานการณ์ของผู้หญิงที่ถูกจับในสงครามเป็นประเด็นสำคัญในแง่ของสิทธิมนุษยชน ตามการตีความแบบดั้งเดิมของอัลกุรอาน ผู้หญิงเหล่านี้ถือเป็นสินค้าที่จับได้ (การปล้นสะดมจากสงคราม). ไม่ว่าผู้หญิงเหล่านี้จะแต่งงานแล้วหรือไม่ก็ตาม และเช่นเดียวกับผู้หญิงที่เป็นทาสคนอื่น ๆ ที่ได้มา ผู้ถือสิทธิ์ (นักรบหรือผู้ซื้อพวกเขา) สามารถปฏิบัติทางเพศบนร่างกายของพวกเขาโดยไม่ได้รับความยินยอมจากพวกเขา (23:5-7)(ดู:อาชญากรรมสงคราม)

thumb|ตำรวจศาสนาของกลุ่มตอลิบานทุบตีผู้หญิงคนหนึ่งในกรุงคาบูลเมื่อวันที่ 26 สิงหาคม พ.ศ. 2544 ตามรายงานของ RAWA ฐานเปิดบุรกา (ใบหน้า) ของเธอ
# แคปคอม
แค็พค็อม  หรือ บริษัท แค็พค็อม จำกัด  เป็นผู้พัฒนาและจำหน่ายวิดีโอเกม เป็นที่รู้จักจากการสร้างแฟรนไชส์มากมาย เช่น ร็อคแมน สตรีตไฟเตอร์ เรซิเดนต์อีวิล เดวิลเมย์คราย เอซแอตเทอร์นีย์ และมอนสเตอร์ฮันเตอร์ รวมถึงเกมแอนิเมชันของดิสนีย์ เดิมบริษัทก่อตั้งในปี ค.ศ. 1979 ปัจจุบันกลายเป็นนักลงทุนต่างประเทศมีบริษัทย่อยในอเมริกาเหนือ ยุโรป และเอเชียตะวันออก
# สตรีทไฟเตอร์ IV
สตรีทไฟเตอร์ IV  เป็นเกมต่อสู้ ภาคที่สี่ของซีรีส์สตรีทไฟเตอร์ ผลิตโดยบริษัทแคปคอมของญี่ปุ่น โดยได้รับการเปิดตัวครั้งแรกในเวอร์ชันอาเขตของญี่ปุ่นในวันที่ 18 กรกฎาคม ค.ศ. 2006 และนำเข้าอเมริกาเหนือในช่วงเดือนสิงหาคม ส่วนเวอร์ชันคอนโซลสำหรับระบบเพลย์สเตชัน 3 และเอกซ์บอกซ์ 360 ได้จัดจำหน่ายในญี่ปุ่นวันที่ 10 กุมภาพันธ์ ค.ศ. 2007 และจัดจำหน่ายในอเมริกาเหนือในวันที่ 16 กุมภาพันธ์ ซึ่งเดิมกำหนดไว้ในวันที่ 18 กุมภาพันธ์ ส่วนการวางจำหน่ายอย่างเป็นทางการในยุโรปมีในวันที่ 20 กุมภาพันธ์ นอกจากนี้ ยังมีเวอร์ชันต่อมาโดยใช้ชื่อซูเปอร์สตรีทไฟท์เตอร์ IV ซึ่งได้รับการเปิดตัวในเดือนเมษายน ค.ศ. 2010 

 รูปแบบการเล่น 

 รายชื่อตัวละคร 
สตรีทไฟเตอร์ IV มีตัวละครของเกมซึ่งเป็นที่นิยมของนักเล่นเกมหลายราย เช่น ริว, เคน มาสเตอร์, ไกล์, ชุนลี, ซากุระ, แคมมี่, แดน ฮิบิกิ, ซี.ไวเปอร์, อาเบล, เก็น, แซนกีฟ, รูฟัส, อี.ฮอนดะ, ดัลซิม, บลังก้า, เฟยหลง, เอ็ม.ไบสัน, บัลร็อก, สกัด, เวก้า, โกคิ และโกเค็น เป็นต้น

 การพัฒนา 
ในภาคนี้มีการแปลงระบบภาพจากสองมิติมาเป็นภาพสามมิติที่มีความปราณีตยิ่งขึ้น และมีการเพิ่มสุดยอดท่าไม้ตาย "อุลตราคอมโบ" ซึ่งมีความรุนแรงเพิ่มขึ้นจาก "ซูเปอร์คอมโบ"

 การตอบรับ 
ทั้งระบบอาเขตและระบบบ้าน สตรีทไฟเตอร์ IV ได้รับการสรรเสริญจากนักวิจารณ์ในระดับสากล เกมได้รับคะแนนรวมที่ 94 คะแนนจากเมตาคริติค สำหรับระบบเพลย์สเตชัน 3  93 คะแนนวำหรับระบบเอ็กซ์บ็อกซ์ และ 91 คะแนนสำหรับระบบพีซี

 การปรับปรุงรุ่น 
 อุลตราสตรีทไฟเตอร์ IV 
การปรับปรุงใหม่สำหรับสตรีทไฟเตอร์ IV โดยใช้ชื่ออุลตราสตรีทไฟเตอร์ IV ได้มีการประกาศขึ้น ณ วันที่ 14 กรกฎาคม ค.ศ. 2013 ในงานอีโวลูชันแชมเปียนชิพซีรีส์ โดยภาคใหม่นี้จะได้รับการเปิดตัวใน ค.ศ. 2014 ในระบบอาเขด เนื้อหาที่สามารถดาวน์โหลดได้ได้เพิ่มจากเวอร์ชันระบบคอนโซลที่มีอยู่ในภาคซูเปอร์สตรีทไฟเตอร์ IV และเกมแบบสแตนด์อะโลนที่มีการทำซ้ำจากภาคก่อน
# ปฐมทัศน์
ปฐมทัศน์ (หรือ première มาจากภาษา หมายถึง ครั้งแรก) มีความหมายถึงการแสดงครั้งแรก สามารถหมายถึงละครเวที ภาพยนตร์ รายการโทรทัศน์ การแสดงโอเปร่า ซิมโฟนี และอื่น ๆ

รอบปฐมทัศน์สำหรับละครเพลงและการแสดงเกี่ยวกับวัฒนธรรมอื่น สามารถกลายเป็นงานที่ใหญ่โตฟุ้งเฟ้อได้ เป็นที่ดึงดูดคนดังในสังคมและสื่อมวลชนให้เข้าร่วมอย่างมาก ลักษณะทั่วไปอาจมีการเดินพาเหรดคู่ไปกับการเดินบนพรมแดง ในงานเทศกาลภาพยนตร์ นักแสดงเด่นจะร่วมเข้ารอบปฐมทัศน์ด้วย

การปฐมทัศน์ครั้งแรกในโลก ("worldwide" premieres หรือ "world" premieres) คือการแสดงครั้งแรกที่เคยมีมา ส่วนการปฐมทัศน์ในส่วนภูมิภาคอาจเป็นการแสดง/ฉาย ในประเทศนั้น ๆ ภาพยนตร์ที่ฉายในงานเทศกาลภาพยนตร์จะฉายก่อนการออกฉายปกติตามโรงภาพยนตร์
# 6.66 ตายไม่ได้ตาย
666 ตายไม่ได้ตาย ภาพยนตร์ไทยอยู่ในค่ายบริษัทของ สหมงคลฟิล์ม ร่วมกับบริษัทเวิร์คพอยท์ เอ็นเทอร์เทนเมนท์ ได้ออกฉายแล้วเมื่อวันที่ 30 กรกฎาคม พ.ศ. 2552 ผู้กำกับภาพยนตร์คือ ทแกล้ว เรืองรัตน์ และเขียนบทภาพยนตร์ไทยโดย พัลลภ สินธุ์เจริญ และ สฤษดิ์รงค์ หยงสตาร์ ภาพยนตร์ทำรายได้ 16.21 ล้านบาทหนังไทยไตรมาสสี่  deknang.com เป็นภาพยนตร์ที่เล่าเนื้อหาเกี่ยวกับความตาย โดยมีดาว นักข่าวสาวสายอาชญากรรม ได้พบเหตุการณ์ประหลาดหลังจากที่อาจารย์ดิน ซึ่งเป็นพ่อของเธอ ฆ่าตัวตายแต่ไม่ได้ตาย และเธอก็ได้พบกับคนที่ตายแต่ไม่ได้ตาย และเด็กที่จะเกิดกลับไม่ได้เกิด รวมไปถึงเลขปริศนา 6:66

 เนื้อเรื่อง 
ดาว นักข่าวสายอาชญากรรม พยายามถ่ายภาพคนร้ายขณะก่อเหตุเพื่อใช้เป็นหลักฐาน แต่กลับถูกจับได้และถูกไล่ยิง เธอรอดมาได้อย่างหวุดหวิด และทันทีที่กลับถึงรถ ก็ได้รับแจ้งข่าวว่า อาจารย์ดิน บิดาของเธอเสียชีวิตและถูกนำส่งโรงพยาบาล

เมื่อดาวเดินทางไปยังโรงพยาบาลเพื่อดูศพของบิดา เธอกลับพบว่าเขายังมีชีวิตอยู่ และได้เอื้อมมือมาจับแขนเธอ ทำให้เธอตกใจอย่างมาก

ดาวยังคงสงสัยเรื่องการ “ตายแล้วฟื้น” ของพ่อ จึงออกมานั่งพักบริเวณห้องพักญาติ ระหว่างนั้น เธอสังเกตเห็นพยาบาลกำลังเข็นศพผ่านไป แต่ศพกลับลุกขึ้นอย่างกะทันหัน ทำให้เธอหยิบกล้องขึ้นมาถ่ายภาพไว้ แม้พยาบาลจะห้ามปรามก็ตาม

จากนั้น ดาวขับรถไปหา เก่ง เพื่อปรึกษาเรื่องที่เกิดขึ้น แต่ระหว่างทางเธอแวะไปที่บ้านของอาจารย์ดิน และหวนนึกถึงอดีตเกี่ยวกับครอบครัว ขณะนั้น หมวดวุฒิ มาพบเธอเพื่อพูดคุยเรื่องสอบปากคำเกี่ยวกับการเสียชีวิตของบิดา โดยระบุว่าเขาเสียชีวิตจากการฆ่าตัวตายในเวลา 19:06 น. และนาฬิกาในบ้านก็หยุดเดินตรงเวลาดังกล่าวพอดี

ดาวยังไม่สามารถให้ข้อมูลใด ๆ ได้ เนื่องจากเธอไม่ได้พบพ่อมานานกว่า 15 ปี และยังคงมีความโกรธแค้นจากเหตุการณ์ในอดีตที่เห็นบิดาถอดเครื่องช่วยหายใจของมารดาจนเธอกลายเป็นเจ้าหญิงนิทราและเสียชีวิตในที่สุด

ขณะสำรวจภายในบ้าน ดาวพบภาพถ่ายศพและเอกสารเกี่ยวกับความตาย รวมถึงสัญลักษณ์ปริศนา เช่น เลข 6:66 และเครื่องหมายดอกจันทน์สีแดง เธอถ่ายภาพทุกอย่างไว้และนำไปให้เก่งวิเคราะห์ โดยได้พูดคุยกับนักข่าวอีกคนที่กล่าวว่า “ถ้าไปขัดขวางความตาย จะทำให้ความตายผิดเพี้ยน คนเกิดไม่ได้เกิด คนตายไม่ได้ตาย”

ต่อมา ดาวได้รับแจ้งเหตุหญิงสาวถูกแทงเสียชีวิต แต่เมื่อไปถึงกลับพบว่าผู้บาดเจ็บยังมีชีวิตอยู่ เธอจึงถ่ายภาพไว้ แล้วพบเหตุการณ์คู่สามีภรรยาทะเลาะกันเนื่องจากสามีมีความสัมพันธ์กับนักศึกษาหญิงผู้ถูกแทง ขณะภรรยากำลังเจ็บท้องคลอด เด็กกลับมุดกลับเข้าไปในครรภ์หลังโผล่หัวออกมาแล้ว สร้างความเจ็บปวดอย่างมาก ดาวจึงถ่ายภาพเหตุการณ์นี้ด้วย

สุดท้าย ที่โรงพยาบาล แพทย์เปิดเผยว่ามีผู้ป่วยที่มีลักษณะเหมือนเสียชีวิตแน่นอน แต่กลับยังมีชีวิตอยู่ เช่น ผู้ที่ถูกรถไฟทับจนแขนขาขาด แต่ยังมีสัญญาณชีพอยู่ สร้างความฉงนให้กับดาวอย่างยิ่ง

 นักแสดง 
 สุษิรา แอนจิลีน่า แน่นหนา แสดงเป็น ดาว
 เจสัน ยัง แสดงเป็น วุธ
 ยอดชาย เมฆสุวรรณ แสดงเป็น อาจารย์ดิน
 ฐิตวินน์ คำเจริญ แสดงเป็น เก่ง
# พรีเมียร์
พรีเมียร์  อาจหมายถึง

 ปฐมทัศน์ (หรือ) หมายถึง ครั้งแรก
 พรีเมียร์สหภาพโซเวียต
 พรีเมียร์เกาหลีเหนือ
 พรีเมียร์สาธารณรัฐจีน (ไต้หวัน)
 พรีเมียร์สาธารณรัฐประชาชนจีน
 พรีเมียร์เบอร์มิวดา
 พรีเมียร์หมู่เกาะบริติชเวอร์จิน
 พรีเมียร์หมู่เกาะเคย์แมน
 พรีเมียร์มอนต์เซอร์รัต
 พรีเมียร์หมู่เกาะเติกส์และเคคอส
# บูดอ
บูดอ  หรือ โอเฟิน  เป็นพื้นที่ด้านตะวันตกของกรุงบูดาเปสต์ (บูดอเปชต์) ซึ่งเป็นเมืองหลวงของประเทศฮังการี ตั้งอยู่บนฝั่งตะวันตกของแม่น้ำดานูบ ชื่อเมืองตั้งตามเบลดาประมุขชาวฮั่นที่มีเป็นภาษาฮังการีว่า "บูดอ"http://www.keresztnevek.hu/jelentése/BUDA/http://www.csukalib.hu/kalendarium.php?194 โรมันตั้งชื่อเมืองนี้ว่า "อากวินกุม" (Aquincum)

บูดอมีเนื้อที่หนึ่งในสามของบูดาเปสต์ที่เป็นบริเวณที่เป็นป่าโปร่งและเนิน และมักจะเป็นบริเวณที่มีความเป็นอยู่ดีกว่าทางฝั่งตะวันออกแต่ก็ขึ้นอยู่กับบริเวณ สิ่งก่อสร้างที่สำคัญที่สุดที่เห็นได้เด่นชัดคือปราสาทบูดอบนเนินซิทาเดลลา (Citadella)
# มิเรอร์สเอดจ์
มิเรอร์สเอดจ์  เป็นเกมแนวแอคชัน-ผจญภัยมุมมองบุคคลที่หนึ่ง พัฒนาโดย EA Digital Illusions CE และจัดจำหน่ายโดย อิเลคโทรนิค อาร์ต ตัวเกมวางจำหน่ายลงบนเครื่อง เพลย์สเตชัน 3 และ เอกซ์บอกซ์ 360 ในเดือน พฤศจิกายน 2008 และเวอร์ชัน  วินโดวส์ วางจำหน่ายวันที่ 16 มกราคม 2009
# บิตลิส
บิตลิส (,) คือเมืองที่ตั้งอยู่ทางตะวันออกของประเทศตุรกี และเป็นเมืองหลวงของจังหวัดบิตลิส ประชากรส่วนใหญ่เป็นชาวเคิร์ดhttp://www.britannica.com/ebc/article-9369506?query=Kurdistan ที่มีจำนวนราว 65,169 คน (รวมทั้งในหมู่บ้านข้างเคียง) จากสถิติของปี ค.ศ. 2000.

บิตลิสตั้งอยู่ราว 1,400 เมตรจากระดับน้ำทะเล ราว 15 กิโลเมตรจากฝั่งทะเลสาบวาน ทางฝั่งที่ชันของลุ่มแม่น้ำบิตลิสซึ่งเป็นแควของแม่น้ำไทกริส เศรษฐกิจของบิตลิสขึ้นอยู่กับการเกษตรกรรมที่รวมทั้งผลไม้ ธัญพืช และยาสูบ การอุตสาหกรรมยังมีเป็นจำนวนจำกัด และมักจะเป็นงานหนัง การผลิตผลิตผลที่เกี่ยวกับยาสูบ และการทอผ้าและทอผ้าหยาบ การคมนาคมติดต่อกับศูนย์กลางอื่นทำได้โดยทางบกและทางน้ำโดยใช้ทะเลสาบวาน ภูมิอากาศของบิตลิสเป็นอากาศที่มีฤดูหนาวที่ยาวนานและมีหิมะตกหนัก ฤดูร้อนร้อนจัดและมีความชื้นสูง
# แกรนด์วิเซียร์
มหาเสนาบดี หรือ แกรนด์วิเซียร์ ((ภาษาออตโตมันตุรกี: صدر اعظم หรือ وزیر اعظم) ,) มาจากภาษาอาหรับ “Vizier” (وزير หรือ เสนาบดี) ซึ่งเป็นตำแหน่งมนตรีใหญ่ที่ขึ้นกับสุลต่านผู้ที่มีอำนาจสูงสุดทางกฎหมาย และจะถูกปลดได้ก็โดยสุลต่านแต่เพียงผู้เดียว ผู้ได้รับตำแหน่งเป็นมหาเสนาบดีจะมีตราหลวงและมีอำนาจในการเรียกประชุมเสนาบดีคนอื่นๆ ได้ที่เรียกว่า “Kubbealtı” ที่เป็นคำที่มาจากสถานที่ประชุมภายใต้โดมในพระราชวังโทพคาพิSimons, Marlise. "Center of Ottoman Power". New York Times. http://www.nytimes.com/1993/08/22/travel/center-of-ottoman-power.html. Retrieved on 2009-06-04.  ที่ทำการของมหาเสนาบดีตั้งอยู่ที่ “ประตูวิจิตร” (Sublime Porte) ของพระราชวังโทพคาปิ

นอกจากนั้นแล้วตำแหน่งแกรนด์วิเซียร์ก็ยังเป็นตำแหน่งอูร์ดูของนายกรัฐมนตรีของปากีสถานโดยรัฐมนตรีมีตำแหน่งเป็น “วิเซียร์”